
Marami pang liko't ikot ang daraanan 
ng usapang pangkapayapaan 


alisyoso, mapanlinlang, taksil. Ito ang 
M ri na salitang binitawan ni Luis 

Jalandoni, tserman ng peace panel ng 
National Democratic Front of the Philippines 
(NDFP) sa pagtatangka ng rehimeng Arroyo na 
lapastanganin ang kasunduan sa Oslo, Norway na 
kalalagda pa lamang ng peace negotiating panel 
ng NDFP at gubyerno noong Pebrero 14. 

Ang kasunduan, na itinuturing na ika-11 
mahalagang BB kasunduang pinirmahan ng 
dalawang panel mula nang masimulan ang 
usapang pangkapayapaan sa pagitan ng NDFP at 
GRP noong 1986, ay nilagdaan matapos ang apat 
na araw na negosasyon. Ito ang una sa serye ng 
mga pormal na usapan matapos itong 
suspendihin ng rehimeng Arroyo noong 2001. 

Inilahad sa kasunduan ang kapasyahan ng 
magkabilang panig na isulong ang prosesong 
pangkapayapaan at harapin ang mga ugat ng 
armadong tunggalian. Sa partikular, 
pinagkaisahan ng dalawang panig na resolbahin 
ang usapin hinggil sa pagbabansag na terorista sa 
PKP, BHB at kay Jose Ma. Sison, punong konsultant ng 
NDFP peace panel. Gagawin ito alinsunod sa mga 
probisyon ng The Hague Joint Declaration, ng Joint 
Agreement on Safety and Immunity Guarantees 
(JASIG), ng Comprehensive Agreement on Respect for 
Human Rights and International Humanitarian Law 
(CARHRIHL) at iba pang bilateral na kasunduan sa 
nakaraan. 

Bago umusad ang usapan, nagkaroon ng malaking 


Mga aktibista ng kara- 
patang-tao, pinaslang 


Mga tampok 

27 armas, nasamsam 
ng BHB sa mga 
taktikal na opensiba 


kontrobersya at mahigpit na gitgitan sa naturang 
pagkakalista na tumagal nang halos dalawang araw. 
Iginiit ng NDFP panel sa GRP panel na ang aktibong 
pangangampanya ng rehimeng Arroyo kaugnay nito ay 
taliwas sa diwa at nilalaman ng lahat ng dati nang 
paglabag sa pambansang soberanya ng bansa at 
taliwas sa diwa at nilalaman ng lahat ng dati nang 
pinirmahang kasunduan sa pagitan ng NDFP at GRP. 
Sa pinirmahan nitong pinag-isang pahayag noong 
kalagitnaan lamang ng Enero, sumang-ayon ang GRP 
na gumawa ng mga ligal, pampulitika at diplomati- 

kong inisyatiba para maalis sa 
listahan ng mga terorista ang PKP, 
BHB at si Kasamang Sison. 

Subalit nang talakayin na ang 
puntong ito, tusong naghugas- 
kamay ang panel ng GRP at 
sinabing wala itong hurisdiksyon 
sa US at iba pang bansang 
nagmamantine ng gayong listahan. 
Umastang inosente ang GRP sa 
ginawa nitong pangangampanya sa 
US at Europe para isama sa listahan 
ng mga "dayuhang terorista" ang 
PKP, BHB at si Kasamang Sison sa 
layuning gipitin ang rebolusyonar- 
yong kilusan sa Pilipinas, bigyang- 
daan ang tuwirang panghihimasok 
ng US laban sa rebolusyonaryong 
kilusan dito at pilitin ang PKP at 
BHB na magsalong ng armas at 
sumurender sa GRP. 

Mas masahol pa, inatasan ng 
Malakanyang ang peace panel ng 
GRP na ilihis ang pag-uusap 
tungkol dito at ibaling ito sa 
pagpapatigil sa patakaran ng 
rebolusyonaryong kilusan hinggil 
sa Permit to Campaign (PTC), 
pagpapatigil sa mga taktikal na 
opensiba ng BHB at pagpapasuko 
sa mga pwersa at armas ng 
hukbong bayan. 

Sa pagtatangka nitong makala- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 


mang, malusutan ang responsibili- 
dad nitong bawiin ang pagbansag 
at maibaling ang responsibilidad sa 
PKP, iginiit din ng GRP ang katawa- 
tawang kundisyon na kailangang 
magbigay ng "ligal at moral na 
batayan" ang Partido, BHB at si 
Kasamang Sison kung bakit hindi 
dapat ituring na terorista ang mga 
ito. Hindi na kailangan pang 
patunayan ng Partido at hukbong 
bayan na taliwas ang pagkakalis- 
tang ito sa mga prinsipyo ng 
rebolusyon at maka-mamamayang 
katangian at sa praktika ng PKP at 
BHB. 

Sa kabila ng lahat ng 
pagtatangka ng GRP na ipihit ang 
mga pangyayari at paluhurin ang 
NDFP, nanaig ang prinsipyadong 
paninindigan ng NDFP. Sumang- 
ayon din ang GRP na gumawa na ng 
ilang diplomatikong hakbang, 
kabilang ang paghiling nito sa 
gubyerno ng Norway na kumbinsi- 
hin ang mga alyado nitong 
tanggalin sa "listahan ng mga 
terorista" ang PKP, BHB at si 
Kasamang Sison. 

Gayunpaman, kababalik pa 
lamang ng panel ng GRP sa Maynila 
ay agad ipinahayag ni Teresita 
Quintos-Deles, Presidential Adviser 

on the Peace Process, 
tutupdin ng GRP ang naturang 


obligasyon. 
Mariing binatikos ni Jalandoni 
ang GRP sa patuloy nitong 


pagbibigay-katwiran sa mga pagla- 
bag ng US sa pambansang 
soberanya ng Pilipinas sa pamama- 
gitan ng pag-agaw ng hurisdiksyon 
sa mga rebolusyonaryong entidad 
at pangyayari sa Pilipinas at 
panghihimasok at paglapastangan 
sa mga usapan at kasunduan sa 
pagitan ng GRP at mga rebolusyo- 
naryong pwersa. 

Sa loob ng GRP, pangunahin sa 
mga nanghihimasok at sumasagka 
sa prosesong pangkapayapaan ang 
mga militaristang papet ng US sa 
Malakanyang at AFP tulad nina 
Defense Secretary Eduardo Ermita 
at mga kontra-rebolusyonaryong 
tipo ng mga sosyal-demokrata 
tulad ni Deles. Habang pinipilit ni 
Deles na karapatan ng US ang 
paglilista, sinasabi maman ni 
Ermita at ni Lt. Col Daniel Lucero, 
tagapagsalita ng Armed Forces of 
the Philippines, na ang 
pagtatanggal ng PKP-BHB sa 
listahan ay makasasagka sa 
kampanya ng AFP para mapawi ang 


Mapait ang asukal sa Negros 

mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

mga operasyon at impluwensya ng 
PKP-BHB sa kanayunan. 

Kung lalabas na walang saysay 
at babastusin lamang ng GRP ang 
mga kasunduan sa Oslo at iba pang 
kasunduan, laluna ang probisyon 


hinggil sa pagpapatanggal sa PKP-BHB 
at kay Kasamang Sison sa listahan ng 
mga "terorista," mawawalan ng batayan 
para ipagpatuloy pa ang negosasyong 
pangkapayapaan. 

Katulad ng naganap sa katatapos 
nitong serye, asahan natin ang marami 
pang pagpihit at salimuot sa proseso ng 
usapang pangkapayapaan at mahigpit na 
pakikitunggali sa reaksyunaryong gub- 
yerno sa larangang ito ng pakikibaka, 
kasabay ng patuloy na pagsusulong ng 
matagalang digmang bayan hanggang sa 
makamit na natin ang lubos na 
tagumpay. 

Patuloy na mahigpit nating pinang- 
hahawakan ang armadong pakikibaka 
bilang pangunahin at pinakamapagkaka- 
tiwalaang paraan ng rebolusyunaryong 
pakikibaka at ang hayag na pakikiba- 
kang masa at parlamentaryong pakikiba- 
ka bilang napakahalaga ring 
sekundaryong paraan ng pakikibaka. 
Kaalinsabay, nagpupursige at nananat- 
iling bukas tayo sa pakikipagnegosa- 
syong pangkapayapaan bilang dagdag 
na larangan ng pakikibaka, hangga't 
bukas din at may kapasyahan ang 
kabilang panig na makipag-usap at 
makipagkasundo. Kung walang gayong 
kapasyahan ang rehimeng Arroyo, handa 
ang NDFP na hintayin na lamang ang 
hahalili ritong rehimen na maaaring may 
mas malaking interes na isulong ang 
prosesong pangkapayapaan. TAB] 


Mga pakinabang ng mamamayan 
mula sa kasunduan sa Oslo 


LAGI 


a kabila ng mga pihit sa Bubuuin na ang 

katatapos lamang . | Reciprocal Working Commit- 
na yugto ng Pa Rf tees on Social and Economic 
prosesong pangkapa- ` S Reforms na siyang maghahan- 
yapaan, mayroong =N xn da ng burador para sa 
mga taktikal na ta- EN) ikalawang paksa sa 
gumpay na nakamit substantibong ad- 


ang PKP, NDFP at rebolu- 
syonaryong kilusan sa 
seryeng ito na maaaring 
pakinabangan ng mamamayan, 
maliban na lamang kung 
garapalang labagin ito ng GRP. 

Sa minimum, pakikinaba- 
ngan ng mamamayan ang 
kasunduan sa Oslo sa pamama- 
gitan ng inaasahang pagpapa- 
laya ng mahigit 300 bilanggong 
pulitikal, indemnipikasyon ng 
10,000 biktima ng batas militar 
(alinsunod sa listahang dati 
nang isinumite ng NDFP) at 
pagtatayo ng Joint Monitoring 
Committee para magsilbing 
daluyan ng mga reklamo ng 
milyun-milyong mamamayang 
biktima ng militarisasyon, mga 
abusong militar at iba pang 
paglabag sa kanilang karapa- 
tang-tao. 


Ind 


yenda ng usa- 
pang pangka- 
payapaan. 

ring pinagtibay ang 


Muli 
The Hague Joint Declaration ng 


1992 bilang balangkas sa 
usapan sa halip na ang 
panukalang Final Peace Agree- 
ment na unilateral na 
binalangkas ng Malakanyang 
para magsilbing kasunduan ng 
pagsuko. At pinalaki ang papel 
at naging mas aktibo ang 
gubyerno ng Norway bilang 
ikatlong partido sa usapan, 
bagay na nagsisilbing pagkilala 
sa belligerency status ng NDFP. 

Maaaring makakuha pa ang 
mamamayan at rebolusyonar- 
yong kilusan ng karagdagan 
pang tagumpay batay sa 
tatakbuhin ng mga susunod 
pang serye ng usapan. AB] 


Mga kinatawan sa JMC, hinirang 


umpleto na ang mga kinata- 
wan ng NDFP at GRP para sa 
bubuuing Joint Monitoring Com- 
mittee (JMC). Ang pagbubuo ng 
JMC ay alinsunod sa nakasaad sa 
Comprehensive Agreement on Res- 


pect of Human Rights and Interna- 
tional Humanitarian Law (CAR- 
HRIHL). Ang komite na ito ang na- 


katakdang sumubaybay sa 
implementasyon ng kasunduan at 
tumanggap ng mga reklamo kaug- 
nay ng mga ito. 

Hinirang ng NDFP sina Kasa- 

mang Fidel Agcaoili, Coni Ledesma 
at Danilo Borjal bilang mga 
kinatawan ng NDFP habang pinili 
ng GRP sina Rene Sarmiento, Jose 
Luis Martin Gascon at Risa 
Hontiveros-Baraquel upang kuma- 
tawan sa GRP. 

Hinirang din ng NDFP sina 
Obispo Maximo Tomas Millamena 
ng Iglesia Filipina Independiente 
at si Marie Hilao-Enriquez ng 
KARAPATAN at SELDA (Samahan ng 
mga Ex-Detainees Laban sa Deten- 
syon at para sa Amnestiya) bilang 


mga tagapagmasid. Sa panig ng 
GRP, tinukoy sina Mercy Contreras 
at Aileen Bacalzo. 

Inaasahang pormal na mabu- 
buo ang JMC sa unang pagpupu- 
long na nakatakang idaos sa loob 
ng 90 araw. Gayunpaman, makikita 
pa sa proseso kung gaano ito 
kaepektibo at hanggang saan ito 
maipapatupad laluna't walang 
anumang paghahanda rito ang 
reaksyunaryong gubyerno at 
walang interes ang AFP na 
ipatupad ito. AG] 


Mga aktibista para sa karapatang- 
tao, pinaslang ng militar 


ang pasistang militar sa pagsasagawa nito ng 

kontra-rebolusyonaryong digma. Nitong Pebrero, 
brutal na pinatay ang tatlong aktibistang 
nagtataguyod sa karapatang-tao at lumalaban sa 
militarisasyon sa Mindoro. 

Noong Pebrero 13, pinatay si Juvy Magsino, Vice 
Mayor ng Naujan, Oriental Mindoro at tagapangulo ng 
Provincial Justice and Peace Council at ang kasama ni- 
yang si Leima Fortu, Secretary-General ng Karapatan- 
Oriental Mindoro. Matapos harangin at paulanan ng 
bala ang kanilang sasakyan sa Pinasabangan-2, 
Naujan, malapitan silang binaril ng pinaniniwalaang 
mga tauhan ng 204th Brigade ng Philippine Army. 
Naganap ang pamamaslang kalahating kilometro 
lamang mula sa kampo ng 204th Brigade. 

Nitong Pebrero 18, dinukot ng pitong 
pinaghihinalaang militar si Adrian Alegria ng Sta. 
Cruz, Mindoro Occidental, isang aktibistang na- 
ngangampanya laban sa militarisasyon sa Mindoro, sa 
kanilang bahay sa Barangay Lumang Bayan, Sta. Cruz 
bandang 2:30 ng madaling araw. Kinaumagahan, 
natagpuang lumulutang ang kanyang bangkay sa 
Amnay River sa bayan ng Sablayan. Bakas sa kanyang 
katawan ang pinagdaanan niyang tortyur bago siya 
pinatay. Nagtamo siya ng isang tama ng bala sa dibdib 
at sa isa pa sa batok na tumagos sa kanyang mukha. 
Pitong beses siyang sinaksak. 

Sina Magsino, Fortu at Alegria ay pinakahuli 
lamang sa pahaba nang pahabang listahan ng mga 
biktima ng karahasang militar hindi lamang sa 
Mindoro kundi sa buong bansa. 

Mariing kinundena ng Partido Komunista at buong 
rebolusyonaryong kilusan ang pagpatay kina Magsino, 


Le nagiging walang pakundangan at malupit 


raming kaso ng mga pagpa- 
tay sa mga aktibistang nag- 
tataguyod sa karapatang- 
tao. Noong nakaraang taon, 
dinukot at pinatay ng mga 
pinaniniwalaan ding tauhan 
ng 204th Brigade sina Eden 
Marcellana, Pangkalahatang 


Kalihim ng Karapatan- Juvy Magaiho 
Southern Tagalog at Eddie 

Gumanoy, Tagapangulo ng Kasama-TK sa bayan din ng 
Naujan. 


Ipinakikita ng mga pangyayaring ito na ibayong 
nagiging malupit at walang pili ang karahasang 
militar sa desperasyong lupigin ang patuloy na 
sumusulong na rebolusyonaryong armadong kilusan. 
Galit na galit ang Armed Forces of the Philippines sa 
mga aktibistang naglalantad sa mga pang-aabusong 
militar at paglabag sa karapatang-tao ng mamamayan 
at nagtataguyod ng mga progresibo at maka- 
mamamayang interes. 

Mismong si Arroyo ang naghihikayat sa walang 
habas na pananalanta ng militar sa Mindoro. Sa kabi- 
la ng napakaraming reklamo laban sa militar, pinara- 
ngalan ni Arroyo si Col. Jovito Palparan, ang berdugo 
ng Mindoro at dating kumander ng 204th Brigade. 
Mula 2001, ang 204th Brigade ang responsable sa 
napakahaba nang listahan ng pagsalbeyds, pagtor- 
tyur, mga iligal na pag-aresto, pwersahang pagpapali- 
kas, harasment, pang-aabuso sa mga karapatan ng 
mga bata at mga pang-aabuso laban sa kababaihan. 

Sisikapin ng Partido at ng BHB na mabigyang-ka- 
tarungan ang mga pagpatay na ito sa pamamagitan ng 
pagparusa sa mga salarin at paglulunsad ng mga tak- 


Fortu at Alegria. Muling pinatatampok nito ang duma- 


tikal na opensiba laban sa militar. AB 


Karahasan laban sa mga progresibong kandidato at partido 


S: iba't ibang panig ng bansa, 
puspusang hinahadlangan ng 
mga pasista ang pagtakbo ng mga 
progresibong kandidato at partido 
sa eleksyon. 

Muli itong pinatunayan ng 
walang pakundangang pagpatay 
kina Magsino, Fortu at Alegria, 
pawang mga kilala hindi lamang 
bilang mga tagapagtaguyod ng 

karapatang-tao kundi bantog ring 
mga kasapi ng mga progresibong 
partidong lumalaban ngayon sa 
reaksyunaryong pulitika. 

Sina Magsino at Fortu ang ika- 
36 at ika-37 myembro ng Bayan 
Muna na pinatay ng mga pasistang 
pwersa simula nang lumahok ito sa 
reaksyunaryong eleksyon noong 
2001. 


Bilang pangkalahatang kalihim 
ng Karapatan at coordinator ng 
Bayan Muna-Calapan (City, hinarap 
ni Fortu ang maraming banta sa 
kanyang buhay. 

Si Magsino naman ay tumatakbo 
bilang meyor ng Naujan. Takot na 
takot ang mga pasista na makaupo 
si Magsino bilang meyor lalupa't 

sundan sa “Bugso..,” pahina 5 

MATATAGUMPAY NA OPENSIBA NG BHB W 


27 armas, nasamsam ng BHB 


Hii bababa sa 27 armas ang 
nasamsam ng BHB mula sa 
kaaway sa loob ng 
tatlong linggo. 

Masbate, Pebrero 16. Tinamba- 
ngan ng mga Pulang mandirigma sa 
ilalim ng Romulo Jallores Command 
ang mga tropa ng 506th PNP 
Provincial Mobile Group sa Barangay 
Bagtas, Milagros, Masbate. Bandang 
2:30 ng hapon nang ang convoy ng 
pinagsanib na tropa ng PNP at 
Scout Rangers ay tamaan ng 
command-detonated land mine (eks- 
plosibong itinanim sa lupa at 
kailangang sadyang pasabugin.) Si- 
yam ang patay, kabilang si Sr. Insp. 
Santiago Tacordo Jr. at tatlo ang 
malubhang nasugatan sa panig ng 
12-kataong PNP. 

Ilocos Sur, Pebrero 16. 
Sinalakay ng BHB ang isang Special 
Operations Team (SOT) ng 50th IB 
na humimpil sa Barangay Hall ng 
Quibit-Quibit, Sinait. Napatay ang 
timlider nitong sarhento habang 
sugatan ang tatlong korporal. 

Negros Occidental, Pebrero 15. 
Nilusob ng mga kasapi ng Boy 
Gatmaitan Command ng BHB- 
Negros ang detatsment ng CAFGU sa 
Barangay Mahalang, Himamaylan 
City. Nasamsam ng mga gerilya ng 
BHB ang tatlong M14 at tatlong 
garan bago sila umatras. Dalawang 
Pulang mandirigma, sina Ka Ricky 


nakaraang 


“Bugso...,” mula sa pahina 4 


madali niyang maipapanalo ang darating na eleksyon 
dahil sa kanyang paninindigan para sa progresibo at 
makabayang interes ng mamamayan. Tanda ng lakas ng 
kanyang kandidatura ang pagsuporta sa kanya maging 
ng mga pulitikong kabilang sa Lakas-CMD. 

Si Alegria naman ay lider ng mga kabataang 
magsasaka at coordinator ng Anakpawis sa Sta. Cruz, 
Mindoro. Katulad ng Bayan Muna, na kapatid na partido 
nito, ang Anakpawis ay pinag-iinitan din ng militar. 
Mahigpit na tinitiktikan at hinaharas ang mga 

Agrava at Ronnie Chavez ang 
namatay sa labanang ito. Walo ang 
sugatan sa panig ng AFP. 


Compostela Valley, Pebrero 


14. Sinalakay ng walo-kataong 
yunit ng BHB ang "Linda" 
Detachment ng 1102nd Police 


Provincial Mobile Group sa Barangay 
Fatima, Nabunturan. Napatay ang 
isang pulis sa unang bugso ng 
putukan. Isa pang elemento ng 
CAFGU ang namatay habang 
dinadala sa ospital. Nasugatan ang 
isa pang pulis at isang babae na 
noo'y nasa loob ng detatsment. 
Nag-alay ng buhay ang isang gerilya 
ng BHB sa taktikal na opensibang 
ito. 

Nakasamsam ang mga Pulang 
mandirigma ng tatlong M16, 
dalawang M14 at isang .45 pistola. 

Quezon, Pebrero 9. Inambus ng 
BHB ang deputy chief ng Mauban 
PNP noong Pebrero 9 sa mismong 
sentro ng bayan. Ayon sa pahayag 
ng Apolonio Mendoza Command, si 
SP03 Paulino Mancenido ay 
protektor ng iligal na droga, iligal 
na pangingisda, iligal na logging at 
ekstorsyon. 

Kalinga, Pebrero 6. Sumuko 
matapos masorpresa ang mga 
elemento ng CAFGU sa ilalim ng 
77th IB nang salakayin ng isang 
platun ng BHB ang kanilang kampo 
sa Barangay Limos, Pinukpuk noong 


organisador 


dokumento, 


myembro ng BHB. 


Pebrero 8. Sa unang bugso ng mga 
putok, kumaripas ng takbo ang mga 
nasorpresang mga elemento ng 
Philippine Army at CAFGU habang 
nasugatan ang dalawang paramili- 
tar. Nakakumpiska ng 13 ripleng 
M14 na may 1,319 bala, 1 Garand na 
may 81 bala at isang Motrola VHF 
radyo. Bago umatras, sinunog ng 
BHB ang kampo ng kaaway. 

Cagayan, Pebrero 1. Limang 
sundalo ng 17th IB at isang 
elemento ng CAFGU ang agad na 
namatay sa unang bugso ng 
putukan nang ambusin sila ng 
Danilo Ben Command ng BHB sa 
kanlurang Cagayan. Naklining din 
ang isang M16 sa pananambang na 
inilunsad sa Barangay Illuru Sur, 
Rizal. 

Nagpapatrulya ang mga tropa 
sa mga baryo ng Rizal, Piat, Sto. 
Niño at Lasam nang tambangan 


sila ng BHB. 
Oriental Mindoro, Enero 25. 
Isang platun ng BHB ang 


matagumpay na nakipagsagupaan 
sa mga tropa ng 19th Special 
Forces Company sa Sityo Gumatos, 
Barangay Hagan, Bongabong. 
Nasukol sa ambush site ang mga 
sundalo nang habulin ng mga ito 
ang isang kasama na nagsilbing 


pain. Napatay ang tatlong 
elemento ng SFC habang ilan pa 
ang nasugatan. Ab 


organisador at myembro nito. 

Noong Pebrero 2, arbitraryong inaresto, ininteroga 
at idinitine ng mga elemento ng 61st IB ang tatlong 
ng Bayan Muna at AnakBayan sa 
Barangay Molobolo, Cauayan sa Negros. Sina Isabel 
Necessario na kasapi ng AnakBayan, Julia Tabat na 
kasapi ng Bayan Muna at si Medardo Sayosa, isa ring 
kasapi ng Bayan Muna, ay tinamnan ng mga bala at 
at karakarakang pinaratangang mga 


TAB] 

MGA ULAT KORESPONSAL 


Pagpaparami ng mga guro ng rebolusyon 
sa Camarines Sur 


ara makabig sa rebolusyon 
P~ ilampung milyong mag- 

bubukid sa malawak na mala- 
pyudal na kanayunan, di mapasusu- 
balian ang kahalagahan na maka- 
pagpalitaw ang Bagong Hukbong 
Bayan (BHB) at mga rebolusyonar- 
yong organisasyong masa ng mga 
instruktor. Noong isang taon, pi- 
nagsikapan ng isang platun sa isa 
sa mga larangang gerilya ng Cama- 
rines Sur na palakasin ang makinar- 
yang pang-edukasyon sa erya nito. 
At napakaganda ng naging resulta. 

Nang magtasa ang platun 
noong Hunyo, itinanong ni Ka Nell, 
ang upisyal pampulitika at siyang 
may responsibilidad na manguna sa 
gawaing pang-edukasyon, kung 
"ano pa ba ang pwede nating 
gawin?" Ang saklaw ng yunit ay 
binubuo ng ilampung libong 
mamamayan sa mga barangay sa 
bulubunduking mga lugar, sa 
kapatagan at baybayin. Mabunga 
ang gawaing pagpapalawak at 
konsolidasyon, na nakapagpaus- 
bong ng mahigit isandaang 
grupong pang-organisa, komiteng 
pang-organisa at ganap na sama- 
hang masa. Ngunit dahil banat na 
banat na ang siyam na instruktor 
mula sa platun at ilang dosenang 
instruktor mula sa mga lokal na 
organisasyong masa, maraming 
hindi natutupad na target sa pag- 
bibigay ng mga batayang kursong 
masa. 

"Napakahalaga pa naman," 
pagdidiin ni Ka Nell, "ng mga kur- 
song masa para pag-alabin ang 
inisyatiba at mas aktibong pagla- 
hok sa rebolusyonaryong gawain at 
mga pakikibaka." Idinagdag ni Ka 
Mel, platun lider at inuuban nang 

beterano mula pa noong dekada 
1980, na: "Isa sa mga aral na na- 
halaw sa dating mga pagkakamali 
ay ang pagiging napakaimportan- 
teng salik ng pampulitikang kama- 
layan ng ating mga organisasyong 
masa para sila'y tunay na mag-isip 
at kumilos bilang rebolusyonaryo. 
Napakahalaga ng ating gawaing 
pang-edukasyon." Ibinahagi rin ni 
Ka Mark, isang matagal nang lider 
ng Partido at kilala bilang napaka- 
pasensyoso at napakasipag na 
instruktor, na ang kanilang sangay 
ng Partido sa lokalidad ay maaari 
sanang makapaglunsad ng mas 
marami pang pag-aaral kung may- 
roon lang silang mas marami pang 
mga teksto. 

Noon din ay tinukoy ang kasa- 
lukuyang makinaryang pang-eduka- 
syon ng teritoryo, tinasa ang mga 
kahinaan nito at nagbalangkas ng 
plano para palakasin ang napaka- 
halagang Pambansa-Demokrati- 
kong Paaralan sa erya. 


Kagyat pagkatapos ng pagtata- 
sa ay nagdaos ng Pagsasanay para 
sa mga Instruktor ng Kursong Masa 
(PIKM) para sa mga instruktor mula 
sa hanay ng mga buong-panahong 
Pulang mandirigma at mga lokal na 
organisasyong masa. Ang mga nag- 
organisa ng pagsasanay ay dinagsa 
ng mga kahilingan para makadalo 
dahil nang una itong ianunsyo, 
sinabing bukas ito kapwa sa mga 
baguhang instruktor at mga nagna- 
nais maging instruktor. Gaya ng 
maraming iba pang katulad na 
aktibidad, hindi kinayang pagbig- 
yan ang lahat at kinailangang 
rendahan ang kasabikan ng mga 
kasama at masa dahil sa mga kon- 
siderasyon sa seguridad at lohisti- 
ka. 

Matagumpay na naidaos ang 
dalawang linggong pagsasanay na 
dinaluhan ng mga nagmula sa 
platun, kalapit na mga yunit geril- 
ya at mga lokal na organisasyon. 
Natatawang ikinwento ni Ka 

Sammy, isa sa mga instruktor, na: 
"Nahihiya pa ang mga kasama 
noong una pero nang umabot na 
kami sa praktikum sa bandang dulo 
ng pagsasanay, halos kailangan 
nang awatin ang lahat dahil ayaw 
na nilang magkasya sa pagbibigay 
lamang ng maiikling bahagi ng 
mga kurso bilang praktis!" Pinala- 
wig ang pagsasanay para magkaro- 
on ng dagdag na panahon para sa 
praktikum, dahil aniya, "dapat lang 
na sunggaban at payabungin ang 
gayong uri ng kasiglahan." 

Ipinasya rin na ang mga bagu- 
hang instruktor ay magbibigay ng 
mga pagsasanay sa pamamagitan 
ng buddy system kung saan pagha- 
hatian ng dalawa o tatlo sa kanila 
ang isang kurso. Tahimik silang su- 
subaybayan ng isang mas makara- 
nasang instruktor habang sila'y 
nagtuturo at agad magdaraos ng 
pagpuna at pagpuna-sa-sarili pag- 
katapos para makita ang mga 
kalakasan at kahinaan. Dati nang 
pinadali ng PIKM ang ganitong 
mga on-the-job training sa pama- 
magitan ng pagpapataas sa kum- 
pyansa ng mga baguhang instruk- 
tor at pagbibigay sa kanila ng pau- 
nang tangkas ng mga lesson plan, 
tulong biswal at mga pangkultu- 
rang pagtatanghal. 

Mahalagang salik sa pagpapa- 
dali ng pagsasanay ang pagbaling 
mula sa mga sandatahang yunit 
pampropaganda tungo sa platun 
bilang batayang pormasyon. Nga- 
yon, mas madali para sa mga mas 
abanteng kadre na magsanay ng 
bago pang mga instruktor. Ang 
mga baguhan ay tinutulungan ng 
mga mas sanay na pangibabawan 
ang kanilang mga kaba. Naaalala ni 
Ka Paulo, na nakatapos lamang ng 
ikatlong grado subalit nanganga- 
has magturo ng Maikling Kurso sa 
Lipunan at Rebolusyong Pilipino 
(MKLRP), kung papaano dati siyang 
naninigas sa takot sa harapan ng 

klase, na para bang gusto na lang 
niyang magtago sa likod ng teks- 
tong tangan niya. Sa mga pana- 


hong iyon, aniyang nakangiti, "ang 
mga tango at ngiti mula sa isang 
kasama sa likuran ang nakapagpa- 
lakas ng aking loob.” 


hinihikayat ang mga talakayan 
hinggil sa batayang rebolusyonar- 
yong teorya at prinsipyo para 
mapatalas ang pag-unawa ng lahat 
sa mga ito. Inamin ng pangala- 
wang platun lider at kung minsa'y 
masyadong seryosong si Ka Charlie, 
na "ang totoo, nalalaman mo kung 
gaano na kalalim ang pag-unawa 
ng mga kasama sa rebolusyonar- 
yong teorya kapag ispontanyo na 
silang nakapagbibiro mula rito." 
Pangiti rin niyang binanggit ang 
isa pang bentahe—nagiging mas 
tahimik ang mga kampo dahil mas 
pinipili na lang ng ibang medyo 
pilyong mga kasama na magbasa. 
"Syanga pala, kailangan pa naming 
pabweluhin nang husto ang aming 
programa sa literasi sa loob ng 
yunit at harinawa'y magagawa ito 
sa malapit na hinaharap," dagdag 
niya. 


5 
kag 


Pinagsikapan din ng platun na 
magpalitaw ng mas marami pang 
teksto at tulong biswal. Sa tulong 
ng mga alyado sa syudad, nakapag- 
limbag sila ng may 50 libro kung 
saan tinipon ang mga batayang 
kurso. Ang kalahati nito'y may su- 
kat na 8 1?" x 11", inilimbag 
|gamit ang malalaking letra at 
ibibigay sa mga lokal na 
instruktor: at ang nalalabi ay mga 
librong sangkapat lamang nito 
ang laki at madaling isilid sa mga 
bakpak ng mga Pulang 
mandirigma. Ang mga biswal para 
sa mga kurso ay iginuhit sa karto- 
lina at mga lumang kalendaryo ga- 
mit ang pentel pen at pinatibay sa 


i pamamagitan ng pagteyp sa mga 
vás gilid nito, o kaya inimprenta sa 
7æ| tela sa 
=A silkscreen. Nakapag-ipon din ng 


pamamagitan ng 


mga mapa, retrato at pati isang 
I ;nflatable globe (modelo ng 
mundo na hinihipang parang 
lobo). 

Pagsapit ng katapusan ng 
taon, may sapat nang kumpyansa 
ang kalahati ng platun na magturo 
ng kahit ilang batayang kursong 
masa. Bukod pa ito sa solidong 
bag-as ng platun na may 
kakayahang magturo kahit ng mga 
mas abanteng kursong pampartido. 
Hindi na problema ang kakulangan 
ng mga instruktor kahit magdispers 
pa ang platun sa mga iskwad para 
maggawaing masa sa malawak na 
erya. Ibayong lumakas ang mga ko- 
miteng pang-edukasyon ng mga 
lokal na rebolusyunaryong 
organisasyong masa, na siyang 
gulugod ng makinaryang pang- 
edukasyon ng teritoryo. 

Kapansin-pansin din ang mas 
mataas na antas ng kumpyansa ng 
yunit sa gawaing propaganda. Hin- 
di na tinapos ni Ka Ren ang ika- 
anim na grado para mapagbigyan 

Ka Basil, dakilang rebolusyonaryo 


li Me ang kasaysayan ni Ka Basil sa rebolusyon ay 


kasaysayan na rin ng buong Timog Katagalugan. 


Lahat ng 


ikot, liko at igpaw ng rebolusyon sa rehiyong ito ay nalahukan 
niya. Lahat ng mapapait na yugto ng pagkilos, pag-ibig at pagpapamilya 


ay naranasan niya rito. 


Gayundin, 


ang masasayang panahon at 


matatamis na tagumpay sa pagsusulong ng rebolusyon ay nadama niya 


rito." —Ka Higom Maragang 


Noong Pebrero 6, namatay si 
Mabini Permalu Fabon, 52, kilala 
bilang Ka Basil, Ka Romy, Ka 
Andoy, Ka Benny, Ka Albert, Ka 
Bitoy at nitong huli, Ka 
Apolinario, habang ihinahatid sa 
Batangas upang ipagamot ang di 
inaasahang malalang karamdaman. 
Isa si Ka Basil sa mga 
rebolusyonaryong pinakamatagal 
na nagsilbi sa Southern Tagalog. 
Salamin ang kanyang buhay ng 
kasaysayan ng rebolusyonaryong 
kilusan ng rehiyon. 

Kasapi ng Kabataang Makaba- 
yan (KM) si Ka Basil nang ipataw 
ang batas militar noong 1972. 
Kabilang siya sa 15 aktibista na 
nagkusang tumungo sa kanayunan 
ng Cavite upang mag-organisa sa 
masa roon at hanapin ang Bagong 
Hukbong Bayan. Noong 1974, sa 
pamamagitan ng pambansang pa- 
munuan ng KM na patuloy niyang 
nauugnayan, sumumpa siya bilang 
kandidatong kasapi ng Partido. Na- 
muhay siya sa mga bulubunduking 


“Pagpaparami...,” mula sa pahina 7 


bahagi ng Cavite at malalim na 
umugat sa hanay ng mga magsasa- 
ka roon hanggang 1976. Ginamit 
niya ang mga dokumento ng Parti- 
do bilang gabay sa pag-oorganisa 
habang naghihintay na maugnayan 
ng BHB. Nakasanib siya sa BHB sa 
Quezon-Bicol Zone (QBZ) pagsapit 
ng Disyembre 1976. 

Naitalaga siya sa Tagkawayan, 
Quezon noong 1977 at dito niya 
lubusang natutunan ang pagpapa- 
lawak at pagpapatatag ng isang 
larangang gerilya alinsunod sa 
estratehiya ng matagalang dig- 
mang bayan. Sa panahong ito 
nasaklaw ng pagkilos ng BHB ang 
kalaparan ng QBZ at inabot nito sa 
unang pagkakataon ang mga bayan 
ng Ragay at Lupi sa Camarines Sur. 
Malaki rin ang itinulong ni Ka Basil 
sa pagpapaunlad ng gawain sa 
edukasyon at pinaunlad niya ang 
paggamit ng mga tulong biswal 
para mas madaling maunawaan ng 
mga magsasaka. Sa panahon ding 
ito naging ganap na kasapi ng 


Partido si Ka Basil. 

Panandalian siyang itinalaga sa 
gawaing propaganda noong 1980 
kung saan pinangasiwaan niya ang 
paglalabas ng Kalatas, ang rebolu- 
syonaryong pahayagan ng rehiyon. 
Ngunit sa taon ding ito ay inilipat 
siya sa yunit pang-organisa sa 
hangganan ng Batangas-Laguna- 
Quezon upang palawakin ang sak- 
law ng BHB doon. Matagumpay na 
nabuksan ng BHB ang Lipa, Padre 
Garcia, Rosario, Taysan, San Juan 
at Lobo sa silangang Batangas sa 
kabila ng matitinding operasyon 
ng AFP. 

Ngunit dumanas ng matitin- 
ding hagupit ang yunit na kinapa- 

ang kanyang pinakabatang mga kapatid na nagsisimu- 
la pa lamang mag-aral. Ngunit aniya, na tila may pag- 
kamangha pa rin sa sarili, "kung minsan matagal 
akong nakikipagtalakayan tungkol sa mga pamban- 
sang isyu sa mga titser at negosyante o tungkol sa 
reporma sa lupa sa mga magsasakang pwede ko nang 
maging lolo." 

Sa unang tingin, mukhang ang mga titser ng BHB 
at ROM ay nalilimitahan ng mababang antas na inabot 
ng pormal na edukasyon. Dahil ang malaking mayorya 

sa mga kasama ay nagmula sa naghihikahos na ma- 
sang magsasaka, marami sa kanila ang napilitang tu- 
migil sa pag-aaral sa murang edad para tumulong sa 
bukid o sa simpleng dahilan na hindi kayang tustusan 
ng kanilang pamilya ang kanilang pag-aaral. Subalit 
malayo ang mararating ng lubos na determinasyong 
bunga ng rebolusyonaryong diwa. Para sa marami, ki- 
nailangan lamang palakasin ang kumpyansa na 
sumubok man lamang muna upang matanto na tunay 
palang maaari silang maging mahuhusay na instruktor 
ng rebolusyon. m 

“Ka Basil...”, mula sa pahina 8 
looban ni Ka Basil. Noong 1982, 
nakubkob at nadurog ang yunit na 
ito sa Lipa. Tanging si Ka Basil at 
isa pang mandirigma ang 
nakaligtas. Gayunpaman, hindi 
nabawasan ang pagpupursige at 
kasigasigan ni Ka Basil. 

Sa panahong ito sineryoso niya 
ang pag-aasawa at pagtatayo ng 
pamilya sa balangkas ng kanyang 
pagkilos sa kanayunan. Ikinasal 
sila ng kanyang kasintahan noong 
Marso 29, 1985 sa isang kweba sa 
Bundok Banoy sa Batangas sa 


gitna ng isang matinding 
operasyong militar ng kaaway sa 
lugar. 


Pagdating ng 1985, lumahok 
siya sa ikalawang kumperensyang 
panrehiyon at nahalal bilang regu- 
lar na kagawad ng Komiteng Rehi- 
yon (KR) ng Partido sa ST. 

Noong 1988, nabiktima siya ng 
Operation Missing Link, ang 
hibang na kampanyang anti- 
impiltrasyon na ipinatupad sa ST. 
Isa siya sa mga nailigtas nang 
irebyu at ipatigil ito ng pamunuan 
ng Partido. Sa tulong ng mga 
kasama, nilagom niya ang kanyang 
karanasan bilang biktima ng OPML 
at nagsikap na pangibabawan ang 
mga pisikal at sikolohikal na 
epekto nito sa kanya. Agad siyang 
pumailalim sa balangkas ng pag- 
aayos sa organisasyon, tuluy-tuloy 
na nagmantine ng ugnay sa mga 
kasama at gumampan ng mga 
nakayanan niyang gawaing rebolu- 
syonaryo habang nagrerekober. 
Habang nagpapagaling, iniukol 
niya ang makakaya para matulu- 
ngan sa mga problemang pangka- 
buhayan at makapiling ang asawa 
at kaisa-isang anak. 


Tuluy-tuloy siyang nagbasa ng 
mga akda ni Marx, Engels, Lenin, 
Stalin at Mao, pinanindigan ang 
mga batayang prinsipyo at pana- 
naw ng Marxismo-Leninismo- 
Maoismo at pinanghawakan ang 
rebolusyonaryong kapasyahan. Di 
nagtagal, muli siyang nagpultaym. 

Nang ilunsad ang Ikalawang 
Dakilang Kilusang Pagwawasto 
noong 1992, kaagad niyang niya- 
kap ang mga aral at hinarap ang 
mga hamon nito. Agad siyang tu- 
mugon sa panawagan ng Partido na 
muling pagtibayin ang mga bata- 
yang prinsipyo, kabilang ang ka- 
pasyahang mahigpit na panghawa- 
kan ang armadong pakikibaka. 
Samantalang nananatili ang kapas- 
yahang muling bumalik sa pagkilos 
sa larangang gerilya, patuloy pa 
siyang pinagampan muna ng mga 
gawain sa lunsod. 

Noong 1998, muli siyang 
sumanib sa BHB. Ipinagkatiwala sa 
kanya ang pangangasiwa sa isang 
larangang gerilya na laking distrito 
sa Quezon. 

Sa kanyang muling pagsanib sa 
BHB at paggampan ng gawain sa 
pamumuno sa larangang gerilya, 
hinangaan ng mga kasama ang 
kanyang matatag na paninindigan 
para sa rebolusyon sa kabila ng 
dinanas na mga pasakit at kahira- 
pan. Balewala sa kanya ang mga 
sugat sa digmaan, ang paminsan- 
minsang dinanas na gutom at iba 
pang sakripisyo sa pagrerebolu- 
syon. 

Mabilis siyang nakapangibabaw 
sa mga pagsubok at nanatiling 
matatag sa gitna ng pananalasa ng 
militarisasyon sa nilipatan niyang 
larangang gerilya. Di naglaon ay 
idineploy siya sa Mindoro. 


(Hango sa “Mapulang Pagpupugay kay Kasamang Basil, dakilang martir ng 
rebolusyong Pilipino," pahayag ni Ka Higom Maragang, Tagapagsalita ng Lucio de 
Guzman Command, Isla ng Mindoro, Pebrero 8, 2004) 

Ang lahat ng mga kasamang 
nakakilala sa kanya ay 
saludo sa kanyang 
matitingkad na positibong 
katangian. Isa siyang 
dakilang halimbawa sa mga 
kasamang naging biktima ng 
OPML na nagsumikap na 
makapangibabaw dito, at 
yumakap at nagtaguyod sa 
IDKP. 


Ang mahigit tatlong taon niya 
sa Silangang Mindoro ay nagbigay 
sa kanya ng panibagong sigla at 
pag-asa sa pagsusulong ng rebolu- 
syon. Sinariwa niya ang maraming 
karanasang naipon niya sa 
pagkilos sa Cavite, Quezon-Bikol 
Zone, Batangas at Laguna. Kinilala 
ang halaga ng mayaman niyang 
mga kaalaman at karanasan. 

Habang lubos niyang pinahala- 
gahan ang mga aral ng IDKP, higit 
niyang nakita at natutunan ang 
mga pinong punto nito laluna ang 
mga pagwawasto ng mga nakara- 
ang kahinaan sa gawaing masa at 
iba pang gawain ng BHB. Hindi 
siya pinanghinaan bagkus ay 
nahamon na ibayong magwasto at 
lalong magpakahusay sa paniba- 
gong disposisyon. 

Ang lahat ng mga kasamang 
nakakilala sa kanya ay saludo sa 
kanyang matitingkad na positi- 
bong katangian. Isa siyang 
dakilang halimbawa sa mga kasa- 
mang naging biktima ng OPML na 
nagsumikap na makapangibabaw 
dito, at yumakap at nagtaguyod sa 
IDKP. Matatag siya sa hirap at 
sakripisyo, walang natutunang 
bisyo, disiplinado sa sarili at sa 
pangangatawan, di mapaghanap 
ng mga kaginhawaan, kung anu- 


anong pagkain o anumang 
karangyaan. AB 

Mapait ang asukal sa Negros 


ay namumuong krisis sa 
M= ng asukal. Malaki ang 
posibilidad na umiral muli 


ang taggutom sa Negros na katulad 
ng naganap noong unang hati ng 
dekada 1980 lalupa't umaasa 
lamang sa produksyon ng asukal ang 
ekonomya ng isla. Limampu't anim 
na porsyento (56%) ng kabuuang 
2.2 milyong metriko toneladang 
(MT) produksyon ng asukal noong 
Crop Year (CY) 2002-2003 ay galing 
sa Negros. 

Patuloy na pagbulusok ng 
presyo ng asukal. Walang awat sa 
pagbagsak ang presyo ng asukal sa 
pandaigdigan at lokal na merkado. 
Mula P880 kada 50 kilo bag, 
bumagsak noong Disyembre 2003 
ang presyo sa mill gate tungong 
P660. Bumulusok pa ito sa P638 
nitong huling linggo ng Enero. 

Responsable sa patuloy na 
pagbagsak ng presyo ng lokal na 
asukal ang limang pinakamalalaking 
tagapag-import at mangangalakal 
sa asukal. Buo ang kanilang kontrol 
sa importasyon at eksportasyon, 
paggiling, presyo, merkado, 
pinansya, suplay at imbakan ng 
asukal sa bansa at mahigpit silang 
nakikipagkutsabahan sa mga 
ahensya ng gubyerno. Kabilang dito 
ang Lucky Two Trading, La Perla, 
Vision Marketing, Victorias 
Marketing at Makati Agro Marketing. 
Kasabwat ng mga ito ang 
magkapatid na Jose Miguel (Mike) 
at Ignacio (Iggy) Arroyo na 
nagbibigay-pahintulot at sangkot 
din sa malakihang ismagling ng 
asukal. Nakikinabang rin si Eduardo 
“Danding” Cojuangco, tserman ng 
San Miguel Corporation, sa marami- 
hang pag-aangkat ng asukal at sa 
pagbagsak ng presyo ng lokal na 
asukal. 

Mataas na gastos sa produk- 
syon. Talong-talo sa kumpetensya 
ang mga lokal na prodyuser ng 

asukal sa harap ng magbulusol i 
ng presyo nito bunga ng 
pagtatambak ng imported na 
asukal. Ito'y dahil sa napakataas Jy 
na gastos sa produksyon. Noong |, 
CY 2003, tumaas ang gastos sa 


aa a BEN A ` 


produksyon nang P715 (abereyds) >; Ee 


bawat 50 kilo bag dahil tumaas din 
ang presyo ng abono at iba pa, 
subalit mahigit P600 lang ang 
presyo ng isang bag ng asukal. 

Dagdag pa, nagiging kalakaran 
na ang "technical smuggling" o ang 
pagbebenta sa lokal na merkadong 
pangkonsumo ng murang imported 
na na asukal (na galing sa Thailand, 
Vietnam, China at Australia) na 
dapat sana'y para lamang sa gamit- 
industriyal. Sa pagpasok ng pre- 
mixed sugar concentrate (ginagamit 
sa mga fruit juice ng mga kumpanya 
ng pagkain at mga processor), nai- 
sasaisantabi sa lokal na pamilihan 
ang tinatayang 120,000 hanggang 
150,000 metriko toneladang lokal 
na asukal. 

Dahil sa lahat ng ito, bawas ang 
kita, mga bisyo at luho ng malalaki 
at midyum na saray ng mga sugar 
planter (nagtatanim ng tubo). 
Marami sa kanila na may pagkakau- 
tang sa bangko ay narimata na. 

Pero ang lubhang apektado ay 
yaong mga nagmamay-ari ng limang 
ektaryang tubuhan pababa na 
bumibilang ng humigit-kumulang 
14,000 sugar planter. Kulang o 
walang kapital ang mga ito para 
mapataas ang produksyon kaya 
napipilitan silang magbenta na 
lamang ng kanilang asukal sa 
lubhang mababang presyo. 

Lalong nagdarahop. Bunga 
nito, papatinding kahirapan ang 
hinaharap ng 581,000 manggagawa 
sa mga sentral at repineriya, 
manggagawang bukid at magsasaka, 
bukod pa sa limang milyong 
mamamayan sa bansa (3.2 milyon 
sa Negros) na umaasa sa sektor ng 


asukal para sa kanilang kabuhayan. 

Nananatiling mababa ang kani- 
lang sahod kung hindi man kulang, 
at halos wala silang natatanggap na 
benepisyo. Ayon sa National Federa- 
tion of Sugar Workers (NFSW), ang 
aktwal na minimum na sahod kada 
araw sa mga asyenda ay mula P30 
hanggang P100. Sa papel lamang 
ang sinasabing P140 hanggang 
P169 na minimum na sahod kada 
araw. Habang-buhay din sila sa 
pagiging kontraktwal na manggaga- 
wa at kaswal na trabahador sa pag- 
iral ng imperyalistang globalisa- 
syon. Dagdag pa, bunga ng 
patakarang flexible labor, sinisisante 
ang marami sa kanila, na 
napapabilang sa lumalaking hukbo 
ng mga walang trabaho. Noong 
2001, iniulat ng DOLE na mahigit 
70% ng kabuuang 210,000 na 
walang hanapbuhay sa Western 
Visayas ay matatagpuan sa Negros. 

Maiuugat ang partikular na 
krisis sa sektor ng asukal sa bulok 
na sistemang malapyudal at malako- 
lonyal at sa lubusang pangangayu- 
papa ng papet na gubyerno tulad ng 
rehimeng Arroyo sa imperyalistang 
globalisasyon. Habang hindi lubu- 
sang nababago ang bulok at mapa- 
niil na naghaharing sistemang ito, 
habang walang tunay na programa 
sa reporma sa lupa at kaakibat na 
pambansang  industriyalisasyon, 
magpapatuloy ang kalunus-lunos na 
kalagayan ng sektor ng asukal. m 

SA IBAYONG DAGAT KP 


Laban sa imperyalistang globalisasyon at gerang agresyon 


Mumbai Resistance 2004, 


matagumpay na idinaos 


atagumpay na inilunsad noong Enero 17- 
M> ang Mumbai Resistance 2004 Against detz ra 

Imperialist Globalization and War (MR NN 
2004) sa India. Ang apat na araw na pagtitipon ay 
ng pagpupursigeng isulong ang isang 
malakas na pandaigdigang kilusang anti-imperyalis- 


bahagi 


ta. 


Dumalo dito ang mahigit 1,000 
kinatawan ng 310 organisasyon, 
partido at kilusan mula sa iba't 
ibang bansa na nagkakaisa sa 
pangangailangang tahakin ang 
landas ng militanteng paglaban sa 
imperyalismo at reaksyon. Sa huling 
araw ng pulong, nagdaos ng 
malaking rali at martsa tungo sa 
embahada ng US sa Mumbai ang 
ilampung libong myembro at 
tagasuporta ng mga organisasyon 
at kilusang nakapaloob sa MR 2004. 
Ang mga ito'y nagkakaisa na kaila- 
ngang puspusang labanan ang im- 
peryalistang globalisasyon at 
gerang agresyon. 

Ang MR 2004 ay ambag sa patu- 
loy na pagsisikap na pagkaisahin 
ang hanay ng mga mamamayang 
inaapi ng imperyalismo at palakasin 
ang kanilang pagtutol at paglaban. 
Sa loob ng apat na araw, 
dumagundong sa Mumbai ang mga 
boses ng pagtutol sa pandarambong 
at pananalakay ng imperyalistang 
US, ng iba pang imperyalistang 
kapangyarihan at mga ahente ng 
mga ito laban sa mamamayan at 
maraming bansa sa daigdig. 

Kumprehensibong sinaklaw ng 
MR 2004 ang mayor na mga usaping 
may kaugnayan sa imperyalistang 
globalisasyon, gera at tunggalian 
ng mga uri at ang iba't ibang paraan 
at daluyan ng pakikibaka tungo sa 
pagkakamit ang pambansa at panli- 

punang pagpa- 
palaya. Matapos 
ang dalawang 
araw na inilaan 
sa mga talaka- 
yan, nagkaisa, 
nanumpa at lumagda sa Mumbai 
Declaration ang mga dumalo sa MR 
2004. Idinaos ang MR 2004 kasabay 
ng pagdaos ng World Social Forum 
(WSF) na isinagawa doon din sa 
Mumbai upang ilantad ang dala- 
dalang repormismo at pakikipag- 
kumpromiso sa mga imperyalista ng 
mga namumuno sa WSF. (Sa 
balitang inilabas sa nagdaang isyu 
ng AB, nagkulang na tukuyin ang 
tunay na katangiang ito ng WSF at 
ang pagdaos ng MR 2004 bilang 
pantapat dito.) 

Maraming pwersa sa WSF ang 
tunay na nagnanais na labanan ang 
imperyalismo. Subalit hindi nila 
matamo ang kanilang hangarin 
dahil palagiang nababalahura ang 
WSF sa walang katapusang mga dis- 
kusyon at debate. Ang kanilang 
inisyatiba ay nasisikil ng kawalan 
ng panloob na demokrasya rito. 

Dinodominahan ang WSF ng 
mga Trotskyista, mga repormistang 
sosyal-demokrata at mga burukrata 
ng mga NGO. Nakikipagtulungan 
ang mga ito sa mga operatiba ng 
CIA ng US at pinopondohan ng Ford 
Foundation upang tabunan ang mga 
pundamental na usapin sa 

imperyalistang pandarambong at 
pagsasamantala at hadlangan ang 
landas ng militanteng paglaban ng 
mga mamamayan. 

Itinaguyod at pinondohan ng 
mga imperyalista ang pagbubuo ng 
WSF bilang reaksyon sa mga naga- 
nap na militanteng anti-imperya- 
listang kilos-protesta laban sa 
World Trade Organization sa Seattle 
noong 1999 at pagbubuo ng mili- 
tante at anti-imperyalistang Inter- 
national League of Peoples’ 
Struggle (ILPS) noong taon ding 
iyon. 

Sa paglalantad sa tunay na 
katangian ng WSF, hinihikayat ng 
MR 2004 ang mga pwersang 
naghahanap ng tunay at makabulu- 
hang paraan ng paglaban sa imper- 
yalismo at reaksyon na makiisa sa 
mga militanteng pagkilos. 

Tinukoy ng MR 2004 ang imper- 
yalismo bilang pinakaugat ng mga 
paghihirap at pang-aaping dinara- 
nas ng mamamayan at mga atrasa- 
dong bansa sa daigdig. Naninindi- 
gan ang MR 2004 na ang imperya- 
lismo ay nararapat lamang na 
lubusang ibagsak ng mamamayan 
ng daigdig. fae] 

Welga ng mga drayber at opereytor, inilunsad 


PINARALISA ng mga welga ng mga 
drayber at opereytor ng pampubli- 
kong sasakyan sa Metro Cebu 
noong Pebrero 10 at sa prubinsya 
ng Bulacan noong Pebrero 16. 

Ang welga sa mga syudad ng 
Cebu, Lapu-Lapu at Mandaue ay 
pinamunuan ng NADSU (Naghiu- 
sang Drayber sa.” Sugbo). 
Naparalisa ang 98% ng mga byahe 
sa araw na iyon. 

Pinamunuan naman ng PIS- 
TON-Bulacan at Bulacan Transpor- 
tation Alliance (BATAS) ang 
welgang pantransportasyon sa 
Bulacan, na halos lubusang nag- 
paralisa ng pampublikong 
transportasyon sa prubinsya. Dag- 
dag na pasahe rin ang hinihingi 
ng nagwelgang mga drayber at 
opereytor. Bunga nito, napilitang 
magdeklarang walang pasok ang 


halos lahat ng mga paaralan sa 
buong prubinsya, mula primarya 
hanggang kolehiyo. Lumawak ang 
welga hanggang Pampanga at 
Nueva Ecija. 

Tumaas ang presyo ng krudo 
mula P13.75 kada litro noong 
Oktubre 2000 tungo sa P18.41 
nitong Pebrero, pero walang 
kaakibat na pagtaas ng pasahe. 
Kaalinsabay nito, bumagsak nang 
36% ang kita kada araw ng isang 
karaniwang drayber mula P186.25 
noong 2000 tungong P119.75 
noong nakaraang taon. Hinihiling 
ng mga drayber na magkaroon ng 
P1.50 hanggang P2.00 dagdag sa 
pasahe ng pampublikong sasakyan 
sa unang limang kilometro at 
pagkatapos nito, ng karagdagang 
37 sentimo sa Metro Manila at 18 
sentimo naman sa mga prubinsya. 


Pananahimik sa kasong 
rape, binatikos 


BINATIKOS ng Migrante Internation- 
al ang pananahimik kundi man 
pakikipagkutsabahan ng Manila 
Economic and (Cultural Office 
(MECO) sa isang nag-eempleyo sa 
kaso ng panggagahasa ng isang 
Pilipinang domestic helper (DH) sa 
Taiwan. Nagsampa ng kasong pang- 
gagahasa si "Rose," isang DH, laban 
sa amo niyang si Elmer Fung, dating 
mambabatas ng Taiwan. Sa halip na 
tumulong sa pag-uusig, tahimik na 
sinuportahan ng MECO ang agad na 
pagpapauwi kay Rose. Tinataya ring 
alam ng MECO ang panunuhol ni 
Fung para patahimikin si Rose. 
Hindi man lamang nagsampa ng 
protestang diplomatiko ang Pilipi- 
nas, sa pagdadahilang walang rela- 
syong diplomatiko ang dalawang 
bansa. 


Depisit sa kalakalan, lumobo 

LUMAKI nang anim na beses ang depisit sa kalakalan 
ng bansa kumpara sa naitala noong 2002. Umaabot 
sa 51.697 bilyon ang depisit sa kalakalan ng 
Pilipinas mula sa 5218 milyon noong 2002. Bunsod 
ito pangunahin ng pagdami ng iniimport na mga 
produkto ng bansa. Isa sa mga nagtala ng 
pinakamalaking paglobo ang pag-import ng mga 
elektronikong pyesa na ginagamit para sa 
pagkukumpuni ng mga semimanupakturang pang- 
eksport. 


Mining Act, pinatitigil 
HINAMON ng Cordillera People's Alliance (CPA) ang 
rehimeng Arroyo na agad na ipatupad ang desisyon 
ng Korte Suprema noong Enero 29 na nagsasaad na 
di konstitusyonal ang mayor na mga prubisyon ng 
Mining Act of 1995. Pinapayagan ng Mining Act ang 
100% pag-aari ng mga banyaga sa mga minahan. 
Kaugnay nito, nanawagan ang CPA na ipawalambisa 


ang lahat ng mga kontratang pinasok na ng 
gubyerno sa mga dayuhang kumpanya ng 
pagmimina. 


Taliwas ang desisyon ng korte sa Executive Order 
270 na isinabatas ng rehimen upang walang sagkang 
maipatupad ang Mining Act. 

Pagpasara sa Bombo Radyo sa Isabela, 
mariing kinundena 


MARIING kinundena ng National Democratic Front- 
Northeastern Luzon (NDF-NEL) ang dinastiyang Dy sa 
pagpapasara nito ng Radyo Bombo dzNC-Cauayan 
noong Pebrero 17. Ayon kay Salvador del Pueblo, taga- 
pagsalita ng NDF-NEL, ito ay pagyurak sa kalayaan at 
karapatan ng mamamayan sa malayang pamamahayag. 

Daan-daan ding mamamayan ng Isabela sa 
pangunguna ng Bagong Alyansang Makabayan (BAYAN- 
Isabela) ang nagmartsa patungong city hall ng 
Cauayan City nitong Pebrero 20 upang ipakita ang 
kanilang mariing pagtutol sa panggigipit ng pamily Dy. 
Ayon sa BAYAN, magsasagawa ng serye ng mga rali ang 
iba pang grupong multisektoral upang buksang muli 
ang istasyon ng radyo. 

Hindi umano nakapagbabayad ng buwis at may 
mga nilalabag na ordinansa ang Bombo Radyo kaya 
hindi ito binigyan ng pahintulot na mag-opereyt ng 
alkalde ng Cauayan City na si Ceasar Dy. Pangalawang 
beses nang ipinasara ng alkalde ang dzNC dahil sa 
matinding pagbatikos nito sa korapsyon, warlordismo 
at awtoritaryanismo ng dinastiyang Dy, na matagal 
nang kumokontrol ng reaksyunaryong pulitika sa 
Isabela. 

Marami pang liko't ikot ang daraanan 
ng usapang pangkapayapaan 


alisyoso, mapanlinlang, taksil. Ito ang 
M rra na salitang binitawan ni Luis 

Jalandoni, tserman ng peace panel ng 
National Democratic Front of the Philippines 
(NDFP) sa pagtatangka ng rehimeng Arroyo na 
lapastanganin ang kasunduan sa Oslo, Norway na 
kalalagda pa lamang ng peace negotiating panel 
ng NDFP at gubyerno noong Pebrero 14. 

Ang kasunduan, na itinuturing na ika-11 
mahalagang BB kasunduang pinirmahan ng 
dalawang panel mula nang masimulan ang 
usapang pangkapayapaan sa pagitan ng NDFP at 
GRP noong 1986, ay nilagdaan matapos ang apat 
na araw na negosasyon. Ito ang una sa serye ng 
mga pormal na usapan matapos itong 
suspendihin ng rehimeng Arroyo noong 2001. 

Inilahad sa kasunduan ang kapasyahan ng 
magkabilang panig na isulong ang prosesong 
pangkapayapaan at harapin ang mga ugat ng 
armadong tunggalian. Sa partikular, 
pinagkaisahan ng dalawang panig na resolbahin 
ang usapin hinggil sa pagbabansag na terorista sa 
PKP, BHB at kay Jose Ma. Sison, punong konsultant ng 
NDFP peace panel. Gagawin ito alinsunod sa mga 
probisyon ng The Hague Joint Declaration, ng Joint 
Agreement on Safety and Immunity Guarantees 
(JASIG), ng Comprehensive Agreement on Respect for 
Human Rights and International Humanitarian Law 
(CARHRIHL) at iba pang bilateral na kasunduan sa 
nakaraan. 

Bago umusad ang usapan, nagkaroon ng malaking 


Mga aktibista ng kara- 
patang-tao, pinaslang 


Mga tampok 
sa isyung ito... 


ng militar 

27 armas, nasamsam 
ng BHB sa mga 
taktikal na opensiba 


kontrobersya at mahigpit na gitgitan sa naturang 
pagkakalista na tumagal nang halos dalawang araw. 
Iginiit ng NDFP panel sa GRP panel na ang aktibong 
pangangampanya ng rehimeng Arroyo kaugnay nito ay 
taliwas sa diwa at nilalaman ng lahat ng dati nang 
paglabag sa pambansang soberanya ng bansa at 
taliwas sa diwa at nilalaman ng lahat ng dati nang 
pinirmahang kasunduan sa pagitan ng NDFP at GRP. 
Sa pinirmahan nitong pinag-isang pahayag noong 
kalagitnaan lamang ng Enero, sumang-ayon ang GRP 
na gumawa ng mga ligal, pampulitika at diplomati- 

